বইটি লেখার ব্যাপারে অনেকেই প্রত্যক্ষ ও পরোক্ষভাবে সহযোগিতা করেছেন। দ্বিমিক প্রকাশনীর তাহমিদ রাফি বইটি রিভিউ করার পাশাপাশি সম্পাদনাও করেছেন। এ ছাড়া শাহজালাল বিজ্ঞান ও প্রযুক্তি বিশ্ববিদ্যালয়ের শিক্ষক এবং বর্তমানে যুক্তরাষ্ট্রে পিএইচডি অধ্যয়নরত শহীদুল ইসলাম (সুমন) ও রুহুল আমীন (সজীব) অনেক গুরুত্বপূর্ণ মতামত দিয়েছেন। এ ছাড়া ন্যাশনাল ইউনিভার্সিটি অব সিঙ্গাপুরের কোয়ান্টাম কম্পিউটার বিজ্ঞানী তানভীরুল ইসলাম এবং বাংলাদেশের তরুণ সফটওয়্যার নির্মাতা আবু আশরাফ মাসনুনের কাছেও আমি কৃতজ্ঞ। বরাবরের মতো আমার স্ত্রী সিরাজুম মুনিরা (পারমিতা) বেশিরভাগ সময় আমাদের ছেলের দেখাশোনা করার দায়িত্ব নিজের ঘাড়ে নেওয়ায় বইটি লেখার জন্য আমার পক্ষে সময় বের করা সম্ভব হয়েছে। তাই আমার ও এই বইয়ের হবু পাঠকদের পক্ষ থেকে তাকেও ধন্যবাদ জানাই।